玉龙退残鳞,编庵事枯兀。
禅栖锦凤巢,道履霜蟾窟。
饮兹明月津,濯彼微尘骨。
五叶少林春,家风未湮没。
冷风骚骚木叶低,洞渊阻深生怪奇。
碧琳双涧黑无底,中有玉龙相对飞。
雷轰雪卷入林樾,化为一龙潭底没。
摩尼斗罢四山空,时有宝光岩下发。
清卿恩德重鳌山,诗寄闲栖白首官。
须信夜光谁可得,玉龙沉睡玉渊寒。
玉龙千丈自夭矫,飞雨十里长廉纖。
愚柳一见心眼爽,未须界围观水帘。
问春何去,乱随风飞坠,杨花篱落。罗袜香囊无觅处,谁有返魂灵药。细柳重门,碧桃深巷,回首曾行乐。玉龙吟断,夜深人在江阁。因念壁月琼枝,对玉人何处,绣帘珠幕。一半青铜尘满匣,空抚鸾刀金错。薇露烟销,莲膏花凝,不寐还孤酌。一春心事,总将愁里消却。
天上飞琼,毕竟向、人间情保还又跨、玉龙归去,万花摇落。云破林梢添远岫,月临屋角分层阁。记少年、骏马走韩庐,掀东郭。吟冻雁,嘲饥鹊。人已老,欢犹昨。对琼瑶满地,与君酬酰最爱霏霏迷远近,却收扰扰还寥廓。待羔儿、酒罢又烹茶,扬州鹤。
玉龙飞下残鳞,千岩万壑皆填委。乾坤一色,不知身隔,蓬莱几里。疑是瑶英,盛开元圃,被风敲碎。倚危楼极目,长江渺处,浑错认、沙鸥起。依约青帘遥指。记山家、酒香无比。访梅江路,何时归唤,小苍长耳。孙案袁门,不妨高卧,足娱书史。且摩挲霜鬓,嘲吟冰著,共荆人喜。
一泓秋水净纤毫,远看不知光如刀。
直骇玉龙蟠匣内,待乘雷雨腾云霄。
传闻利器来红毛,大食日本羞同曹。[1]
濡血便令骨节解,断头不俟锋刃交。
抽刀出鞘天为摇,日月星辰芒骤韬。
斫地一声海水立,露风三寸阴风号。
陆专犀象水截蛟,魍魉惊避魑魅逃。
遭斯刃者凡几辈?骷髅成群血涌涛。
刀头百万英雄泣,腕底乾坤杀劫操。
且来挂壁暂不用,夜夜鸣啸声疑鸮。
英灵渴欲饮战血,也如块磊需酒浇。
红毛红毛尔休骄,尔器诚利吾宁抛。
自强在人不在器,区区一刀焉足豪?
女娲补天愁天破,石底知年埋宿火。
火蒸泉脉不温汤,凿开浴沼涵天光。
美人含羞弄清泚,一朵芙蓉蘸秋水。
起来无力著纤裳,冰肌缥缈轻云香。
人间何福能堪此,好与天家浴仙子。
曾闻前代有华清,玉龙活动真妮惊。
吾皇仁圣格天地,天锡玄符地呈瑞。
风雷奔击鬼神呼,温泉一夕移燕都。
冻云排阵拥山椒,待伴还应不肯消。
皎月冰壶千顷夜,冷烟茅屋几家朝。
梅枝堆亚难寻萼,萱草侵凌不辨苗。
残甲败鳞随处是,被谁敲折玉龙腰。
玉龙飞下太清境,粉雉凝成不夜城。
眩得穷儿犹暴富,照教暗室亦强明。
来朝细挹千林色,竟夕都忘万籁声。
不原衔枚蔡州去,铁衣早撤戍边兵。
未岁嘉平,初旬日四,雪中归自崇唐。山林湖海,一气接苍茫。踏尽玉龙千丈,更一望、龙尾天长。须臾上,高峰四顾,迤逦过前冈。群山,如玉削,松林百万,尽傅琼霜。浑疑是天际,一鹤翱翔。人道玉皇三六,欲一叩、风力方刚。明朝好,金乌衔烛,八表散祥光。
百尺山头下玉龙,吾人到此得参同。
河来积石崑崙顶,日出蓬莱碧海东。
直自阴阳随处有,强分泉火本来空。
君看击石还呵砚,燥湿先生一性中。
玉龙卷动海千寻,一滴天瓢水尺深。
农父带云耕宿润,使君喜雨入新吟。
浪低麦陇收难速,针短身畴插未禁。
三日顿回生意满,天心只在我公心。
翦横枝,清溪分影,修然空镜晓。